CELEX: 32020R1292
Language: fi
Date: 2020-09-15 00:00:00
Title: Komission täytäntöönpanoasetus (EU) 2020/1292, annettu 15 päivänä syyskuuta 2020, toimenpiteistä Agrilus planipennis Fairmaire -kasvintuhoojan Ukrainasta unioniin tulon estämiseksi ja täytäntöönpanoasetuksen (EU) 2019/2072 liitteen XI muuttamisesta

16.9.2020   
               
               
                  FI
               
               
                  Euroopan unionin virallinen lehti
               
               
                  L 302/20
               
            
         KOMISSION TÄYTÄNTÖÖNPANOASETUS (EU) 2020/1292,
         annettu 15 päivänä syyskuuta 2020,
         toimenpiteistä Agrilus planipennis Fairmaire -kasvintuhoojan Ukrainasta unioniin tulon estämiseksi ja täytäntöönpanoasetuksen (EU) 2019/2072 liitteen XI muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 41 artiklan 2 kohdan ja 72 artiklan 1 kohdan,
         sekä katsoo seuraavaa:
         
                     (1)
                  
                  
                     
                        Agrilus planipennis Fairmaire, jäljempänä ’asianomainen tuhooja’, on lueteltu unionikaranteenituhoojana komission täytäntöönpanoasetuksen (EU) 2019/2072 (2) liitteessä II. Se on myös komission delegoidussa asetuksessa (EU) 2019/1702 (3) lueteltu prioriteettituhooja.
                  
               
                     (2)
                  
                  
                     Tietyntyyppisiä kasveja, puutavaraa ja erillistä kuorta koskevat tuontivaatimukset on vahvistettu asianomaisen tuhoojan osalta täytäntöönpanoasetuksen (EU) 2019/2072 liitteessä VII niiden kolmansien maiden osalta, joissa tuhoojaa esiintyy. Kyseisen asetuksen liitteessä XI olevan A osan mukaan kasvinterveystodistuksia vaaditaan tuotaessa tällaisia kasveja tai kasvituotteita unioniin alkuperämaana olevista kolmansista maista.
                  
               
                     (3)
                  
                  
                     Ukraina vahvisti marraskuussa 2019 ensimmäiset viralliset havainnot asianomaisesta tuhoojasta alueellaan.
                  
               
                     (4)
                  
                  
                     Kyseistä maata ei luetella niiden kolmansien maiden joukossa, joista tuonti unionin alueelle on sallittua täytäntöönpanoasetuksen (EU) 2019/2072 liitteen VII nojalla. Sen vuoksi olisi hyväksyttävä erityistoimenpiteitä, joilla estetään asianomaisen tuhoojan mahdollinen kulkeutuminen Ukrainasta unioniin tietyntyyppisten kasvien, puutavaran ja erillisen kuoren mukana.
                  
               
                     (5)
                  
                  
                     Kun otetaan huomioon asianomaisen tuhoojan aiheuttama kasvinterveysriski, Ukrainasta peräisin olevien kasvien, puutavaran ja kuoren, joiden tiedetään olevan tuhoojan isäntäkasveja, mukana olisi unioniin tuotaessa oltava kasvinterveystodistus, johon sisältyy lisäilmoitus siitä, että ne ovat peräisin asianomaisesta organismista vapaalta alueelta. Tällainen lisäilmoitus olisi laadittava kasvinsuojelutoimenpiteitä koskevien kansainvälisten standardien mukaisesti ja toimitettava komissiolle etukäteen. Tiettyjä puutavaratyyppejä olisi tuotava maahan ainoastaan, jos kuori ja osa ulommasta pintapuusta on asianmukaisesti käsitelty tai poistettu kasvinsuojelun korkeamman tason varmistamiseksi.
                  
               
                     (6)
                  
                  
                     Koska asianomaisen tuhoojan asema Ukrainassa on vielä tarpeen vahvistaa, olisi hankittava teknistä ja tieteellistä lisänäyttöä sen unionille aiheuttaman kasvinterveysriskin arvioimiseksi. Tällaista näyttöä olisi saatava myös sen esiintymisestä muissa kolmansissa maissa, jotta täytäntöönpanoasetuksen (EU) 2019/2072 liitteessä VII luetellut asianomaiset toimenpiteet voidaan saattaa ajan tasalle. Tässä asetuksessa säädettyjä toimenpiteitä olisi sen vuoksi tarkasteltava uudelleen mahdollisimman pian.
                  
               
                     (7)
                  
                  
                     Täytäntöönpanoasetuksen (EU) 2019/2072 liitettä XI olisi niin ikään muutettava, jotta voidaan edellyttää, että tuotaessa asianomaisia kasveja ja kasvituotteita Ukrainasta unioniin niiden mukana on oltava kasvinterveystodistus.
                  
               
                     (8)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Kohde
            Tässä asetuksessa vahvistetaan toimenpiteet, joilla estetään Agrilus planipennis Fairmaire ‐kasvintuhoojan tulo Ukrainasta unioniin.
         
         
            2 artikla
            Ukrainasta peräisin olevien kasvien, puutavaran ja erillisen kuoren tuominen unioniin
            Ukrainasta peräisin olevia kasveja, puutavaraa ja erillistä kuorta saa tuoda unioniin ainoastaan, jos ne ovat liitteessä lueteltujen asianomaisten toimenpiteiden mukaisia.
         
         
            3 artikla
            Täytäntöönpanoasetuksen (EU) 2019/2072 liitteen XI muuttaminen
            Muutetaan täytäntöönpanoasetuksen (EU) 2019/2072 liitteessä XI oleva A osa seuraavasti:
            
                        a)
                     
                     
                        Korvataan 3 kohdassa olevan kohdan ”Fraxinus L., Juglans L., Pterocarya Kunth ja Ulmus davidiana Planch.” kolmannessa sarakkeessa oleva teksti tekstillä ”Japani, Kanada, Kiina, Korean demokraattinen kansantasavalta, Korean tasavalta, Mongolia, Taiwan, Ukraina, Venäjä ja Yhdysvallat”;
                     
                  
                        b)
                     
                     
                        Korvataan 11 kohdassa olevan kohdan ”Fraxinus L., Juglans L., Pterocarya Kunth ja Ulmus
                           davidiana Planch.” kolmannessa sarakkeessa oleva teksti tekstillä ”Japani, Kanada, Kiina, Korean demokraattinen kansantasavalta, Korean tasavalta, Mongolia, Taiwan, Ukraina, Venäjä ja Yhdysvallat”;
                     
                  
                        c)
                     
                     
                        Korvataan 12 kohdassa olevan kohdan ”Fraxinus L., Juglans L., Pterocarya Kunth ja Ulmus davidiana Planch. ja mukaan luettuna puutavara, jossa ei ole jäljellä puun luonnollista pyöreää pintaa” kolmannessa sarakkeessa oleva teksti tekstillä ”Japani, Kanada, Kiina, Korean demokraattinen kansantasavalta, Korean tasavalta, Mongolia, Taiwan, Ukraina, Venäjä ja Yhdysvallat”.
                     
                  
         
            4 artikla
            Väliaikaisten toimenpiteiden uudelleentarkastelu
            Tässä asetuksessa säädettyjen toimenpiteiden tarkoituksena on puuttua kasvinterveysriskeihin; kyseisiä toimenpiteitä ei ole arvioitu kattavasti ja ne ovat luonteeltaan väliaikaisia.
            Toimenpiteitä tarkastellaan uudelleen mahdollisimman pian ja viimeistään vuoden kuluttua tämän asetuksen antamispäivästä.
         
         
            5 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä syyskuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 317, 23.11.2016, s. 4.
         
            (2)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).
         
            (3)  Komission delegoitu asetus (EU) 2019/1702, annettu 1 päivänä elokuuta 2019, Euroopan parlamentin ja neuvoston asetuksen (EU) 2016/2031 täydentämisestä vahvistamalla prioriteettituhoojien luettelo (EUVL L 260, 11.10.2019, s. 8).
      
      
         
            LIITE
            
               Luettelo 2 artiklassa tarkoitetuista Ukrainasta peräisin olevista kasveista, kasvituotteista ja muista tavaroista sekä niiden tuomista unionin alueelle koskevista toimenpiteistä
            
            
                        Kasvit, kasvituotteet ja muut tavarat
                     
                     
                        CN-koodit
                     
                     
                        Toimenpiteet
                     
                  
                        
                                    1.
                                 
                                 
                                    Suvun Fraxinus L. sekä lajien Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. kasvit, lukuun ottamatta hedelmiä ja siemeniä
                                 
                              
                     
                        ex 0602 10 90 
                        ex 0602 20 20 
                        ex 0602 20 80 
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                        ex 0602 90 50 
                        ex 0602 90 70 
                        ex 0602 90 99 
                        ex 0604 20 90 
                        ex 1404 90 00 
                     
                     
                        Kasvien on täytettävä kumpikin seuraavista edellytyksistä:
                        
                                    a)
                                 
                                 
                                    niiden mukana on kasvinterveystodistus, jonka kohdassa ”Lisäilmoitus” ilmoitetaan, että kasvit ovat peräisin alueelta, jonka Ukrainan kansallinen kasvinsuojeluelin on vahvistanut olevan vapaa Agrilus planipennis Fairmaire -tuhoojasta asiaankuuluvien kasvinsuojelutoimenpiteitä koskevien kansainvälisten standardien mukaisesti ja joka sijaitsee vähintään 100 kilometrin etäisyydellä lähimmästä tunnetusta alueesta, jolla asianomaisen tuhoojan esiintyminen on virallisesti vahvistettu;
                                 
                              
                                    b)
                                 
                                 
                                    Ukrainan kansallinen kasvinsuojeluelin on ilmoittanut komissiolle ennakolta kirjallisesti, että kyseisellä alueella on tämän kasvintuhoojan osalta vapaa asema.
                                 
                              
                  
                        
                                    2.1
                                 
                                 
                                    Suvun Fraxinus L. sekä lajien Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. kasveista saatu puutavara, lukuun ottamatta puutavaraa, joka on seuraavissa muodoissa:
                                    
                                                —
                                             
                                             
                                                kokonaan tai osittain näistä puista saatuina lastuina, hakkeena, sahanpuruna tai puujätteenä;
                                             
                                          
                                                —
                                             
                                             
                                                puisena pakkausmateriaalina riippumatta siitä, käytetäänkö sitä tosiasiallisesti erilaisten tavaroiden kuljetuksessa pakkauslaatikkoina, -rasioina, -häkkeinä ja -pyttyinä ja niiden kaltaisina päällyksinä, kuormalavoina, laatikkokuormalavoina ja muina lastauslavoina ja kuormalavojen lavakauluksina, sälytyspuina, lukuun ottamatta puutavaran lähetyksiä tukevia sälytyspuita, jotka on rakennettu samantyyppisestä ja -laatuisesta puusta kuin lähetyksessä oleva puutavara ja joka täyttää samat kasvien terveyteen liittyvät unionin vaatimukset kuin lähetyksessä oleva puutavara,
                                             
                                          
                                                —
                                             
                                             
                                                mutta mukaan luettuna sellainen puutavara, jossa ei ole jäljellä puun luonnollista pyöreää pintaa, sekä käsittelemättömästä puusta tehdyt huonekalut ja muut tavarat.
                                             
                                          
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00 
                     
                     
                        Puutavaran on täytettävä yksi seuraavista edellytyksistä:
                        
                                    a)
                                 
                                 
                                    sen mukana on kasvinterveystodistus, jonka kohdassa ”Lisäilmoitus” ilmoitetaan, että puutavara on peräisin täsmällisesti ilmoitetulta alueelta, jonka Ukrainan kansallinen kasvinsuojeluelin on vahvistanut olevan vapaa Agrilus planipennis Fairmaire -tuhoojasta asiaankuuluvien kasvinsuojelutoimenpiteitä koskevien kansainvälisten standardien mukaisesti ja joka sijaitsee vähintään 100 kilometrin etäisyydellä lähimmästä tunnetusta alueesta, jolla asianomaisen tuhoojan esiintyminen on virallisesti vahvistettu, ja Ukrainan kansallinen kasvinsuojeluelin on ilmoittanut komissiolle ennakolta kirjallisesti, että kyseisellä alueella on tämän kasvintuhoojan osalta vapaa asema;
                                 
                              
                                    b)
                                 
                                 
                                    sen mukana on kasvinterveystodistus, jonka kohdassa ”Lisäilmoitus” ilmoitetaan, että kuori ja vähintään 2,5 cm ulommasta pintapuusta on poistettu Ukrainan kansallisen kasvinsuojeluelimen hyväksymässä ja valvomassa laitoksessa;
                                 
                              
                                    c)
                                 
                                 
                                    sen mukana on kasvinterveystodistus, jonka kohdassa ”Lisäilmoitus” ilmoitetaan, että puutavara on käsitelty ionisoivalla säteilyllä siten, että absorboitunut annos on vähintään 1 kGy kauttaaltaan puussa.
                                 
                              
                  
                        
                                    2.2
                                 
                                 
                                    Suvun Fraxinus L. sekä lajien Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. kasveista kokonaan tai osittain saatu puutavara lastuina, hakkeena, sahanpuruna tai puujätteenä
                                 
                              
                     
                        ex 4401 22 00 
                        ex 4401 40 10 
                        ex 4401 40 90 
                     
                     
                        Puutavaran on täytettävä kumpikin seuraavista edellytyksistä:
                        
                                    a)
                                 
                                 
                                    sen mukana on kasvinterveystodistus, jonka kohdassa ”Lisäilmoitus” ilmoitetaan, että puutavara on peräisin täsmällisesti ilmoitetulta alueelta, jonka Ukrainan kansallinen kasvinsuojeluelin on vahvistanut olevan vapaa Agrilus planipennis Fairmaire -tuhoojasta asiaankuuluvien kasvinsuojelutoimenpiteitä koskevien kansainvälisten standardien mukaisesti ja joka sijaitsee vähintään 100 kilometrin etäisyydellä lähimmästä tunnetusta alueesta ja paikasta, joissa asianomaisen tuhoojan esiintyminen on virallisesti vahvistettu;
                                 
                              
                                    b)
                                 
                                 
                                    Ukrainan kansallinen kasvinsuojeluelin on ilmoittanut komissiolle ennakolta kirjallisesti, että kyseisellä alueella on tämän kasvintuhoojan osalta vapaa asema.
                                 
                              
                  
                        
                                    3.
                                 
                                 
                                    Suvun Fraxinus L. kasveista sekä lajeista Juglans ailantifolia Carr., Juglans mandshurica Maxim., Ulmus davidiana Planch. ja Pterocarya rhoifolia Siebold & Zucc. saatu erillinen kuori ja kuoresta tehdyt esineet
                                 
                              
                     
                        ex 1404 90 00 
                        ex 4401 40 90 
                     
                     
                        Kuoren on täytettävä kumpikin seuraavista edellytyksistä:
                        
                                    a)
                                 
                                 
                                    sen mukana on kasvinterveystodistus, jonka kohdassa ”Lisäilmoitus” ilmoitetaan virallisessa lausunnossa vahvistettavan, että kuori on peräisin täsmällisesti ilmoitetulta alueelta, jonka Ukrainan kansallinen kasvinsuojeluelin on vahvistanut olevan vapaa Agrilus planipennis Fairmaire -tuhoojasta asiaankuuluvien kasvinsuojelutoimenpiteitä koskevien kansainvälisten standardien mukaisesti ja joka sijaitsee vähintään 100 kilometrin etäisyydellä lähimmästä tunnetusta alueesta, jolla asianomaisen tuhoojan esiintyminen on virallisesti vahvistettu;
                                 
                              
                                    b)
                                 
                                 
                                    Ukrainan kansallinen kasvinsuojeluelin on ilmoittanut komissiolle ennakolta kirjallisesti, että kyseisellä alueella on tämän kasvintuhoojan osalta vapaa asema.